钦定古今图书集成/历象汇编/乾象典/第081卷 > 《愁霖赋》〈有序〉陆云
## 钦定古今图书集成/历象汇编/乾象典/第081卷 > 《愁霖赋》〈有序〉陆云

永宁三年夏六月，邺都大霖，旬有奇日，稼穑沉湮，生
民愁瘁，时文雅之士，焕然并作，同僚见命，乃作赋曰：
“在朱明之季月兮，反极阳于重阴，兴介丘之肤寸兮，
坠崩云而洪沉，谷风扇而攸遂兮，苦雨播而成淫，天
泱漭以怀惨兮，民嚬蹙而愁霖。于是天地发挥，阴阳
交烈，万物混而同波兮，元黄浩其无质，雷凭虚以振”
庭兮，电凌牖而辉室。霤鼎沸以骏奔兮，潦风驱而竞
疾。岂南山之暴济兮，将冥海之暂溢。隐隐填填，若降
自天。高岸涣其无涯兮，平原荡而为渊。遵渚回于凌
河兮，黍稷仆于中田。匮多稼于亿廪兮，虚夙敬于祈
年。外薄郊甸，内荒都城。阴无晞景，霤无辍声。纤波靡
于前途兮，微津隔于峻庭。纷云扰而雾塞兮，漫天颓
而地盈。于是愁音比屋，叹发屡省。阳堂乏晖，朗室无
景。望层云之万仞兮，想白日之寸胫。感虚无而思深
兮，对寂漠而言靖。毒甚雨之未晞兮，悲夏日之方永。
瞻大辰以颓息兮，仰天衢而引领。愁情沈疾，明发哀
吟。永言有怀，感物伤心。结《南枝》之旧思兮，咏《庄舄》之
遗音。羡弁彼之归飞“兮，寄予思乎江阴。渺天末以流
目兮，涕潺湲而沾襟。何人生之倏忽，痛存亡之无期。
方千岁于天壤兮，吾固已陋夫灵龟。矧百年之促节
兮，又莫登乎期颐。”哀戚容之易感兮，悲懽颜之易摧。
考伤怀于众苦兮，愁岂霖之足悲！云昙昙而叠结兮，
雨淫淫而未散。晞朱阳于崇朝兮，悲此日之屡晏。劾
丰隆于岳阳兮，执赤松于神馆。命云师以藏用兮，绁
乘龙于河汉。照濛汜之清晖兮，炳扶桑之始旦。考幽
明于人神兮，妙万物以达观。